**Ministru kabineta noteikumu projekta**

**„****Grozījumi Ministru kabineta 2010. gada 23. februāra noteikumos Nr. 178 „Trakumsērgas profilakses un apkarošanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ministru kabineta noteikumu projekts „Grozījumi Ministru kabineta 2010. gada 23. februāra noteikumos Nr. 178 „Trakumsērgas profilakses un apkarošanas kārtība”” (turpmāk – noteikumu projekts) sagatavots, lai noteiktu papildu prasības trakumsērgas profilaksei un apkarošanai, lai Latvija saglabātu Pasaules Dzīvnieku veselības organizācijas atzīto no trakumsērgas brīvas valsts statusu, lai precizētu tiesību normas par ierakstu izdarīšanu mājas (istabas) dzīvnieku dokumentos un Lauksaimniecības datu centra datubāzē par vakcināciju pret trakumsērgu, kā arī lai nodrošinātu fizisko personu datu aizsardzību.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula 2016/679).  2. Zemkopības ministrijas iniciatīva, ņemot vērā Pārtikas un veterinārā dienesta, Latvijas Veterinārārstu biedrības un Slimību profilakses un kontroles centra ierosinājumus.  3. Veterinārmedicīnas likuma 25. panta 4. punkts un 36. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā esošie Ministru kabineta 2010. gada 23. februāra noteikumi Nr. 178 „Trakumsērgas profilakses un apkarošanas kārtība” (turpmāk – noteikumi Nr. 178) nosaka trakumsērgas profilakses un apkarošanas kārtību zīdītājdzīvniekiem, personu un institūciju kompetenci, dzīvnieku pārvadāšanas ierobežojumus, rīkojumu izziņošanas un izpildes kārtību, rīcību ar dzīvnieku izcelsmes produktiem, kas iegūti no dzīvnieka, par kuru ir bijušas aizdomas par inficēšanos vai saslimšanu ar trakumsērgu, un dzīvnieku līķiem, kā arī trakumsērgas skartā punkta un apdraudētās teritorijas noteikšanas un atcelšanas kārtību un prasības saistībā par dzīvnieku vakcināciju pret trakumsērgu, tostarp to, ka par mājas (istabas) dzīvnieku vakcināciju pret trakumsērgu var izdarīt attiecīgu ierakstu mājas (istabas) dzīvnieku pasē vai vakcinācijas apliecībā.  Veterinārmedicīnas likuma 56. panta 9. punktā noteikts, ka praktizējošam veterinārārstam ir pienākums izdarīt ierakstu par vakcināciju pret trakumsērgu Eiropas Savienības mājas (istabas) dzīvnieka pasē saskaņā ar **Eiropas Parlamenta un Padomes 2013. gada 12. jūnija Regulā (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (turpmāk – Regula Nr. 576/2013) noteiktajām prasībām** vai vakcinācijas apliecībā.  Veterinārmedicīnas likumā ir sagatavoti grozījumi (likumprojekts 2019. gada 11. aprīlī pieņemts 2. lasījumā, reģ. Nr. 120/Lp13), kas 21. pantu papildina ar sesto daļu, nosakot, ka praktizējošs veterinārārsts suņa īpašniekam izsniedz mājas (istabas) dzīvnieka pasi, kas noformēta saskaņā ar Komisijas 2013. gada 28. jūnija Īstenošanas regulā (ES) Nr. 577/2013 par identifikācijas dokumentu paraugiem suņu, kaķu un mājas sesku nekomerciālai pārvietošanai, teritoriju un trešo valstu saraksta izveidošanu un par deklarāciju formas, izkārtojuma un valodas prasībām atbilstoši Eiropas Parlamenta un Padomes Regulā (ES) Nr. 576/2013 paredzētajiem konkrētiem nosacījumiem (turpmāk – Īstenošanas regula Nr. 577/2013) noteiktajām prasībām. Tādējādi grozījumi Veterinārmedicīnas likumā nosaka, ka suņiem neatkarīgi no tā, vai tie tiek izvesti no valsts vai visu mūžu dzīvo Latvijā, ir viens veselību apliecinošs dokuments – mājas (istabas) dzīvnieka pase. Suņa īpašnieks nodrošinās, ka praktizējošs veterinārārsts suni apzīmēs ar mikroshēmu, vakcinēs pret trakumsērgu un izsniegs mājas (istabas) dzīvnieka pasi. Tādējādi suņa īpašnieks izmantos vienu veselību apliecinošu dokumentu, kurā vienuviet redzamas visas sunim veiktās vakcinācijas, un pēc nepieciešamības varēs brīvi ar suni pārvietoties Eiropas Savienības teritorijā, nemainot dokumentus un dzīvnieku revakcinējot pret trakumsērgu saskaņā ar veterināro zāļu lietošanas instrukcijā noteikto termiņu, un tā nepieļaujot suņa pārvakcināciju pret trakumsērgu, jo tā var izraisīt dzīvnieka veselības stāvokļa pasliktināšanos. Saskaņā ar Veterinārmedicīnas likuma grozījumos noteikto līdz grozījumu spēkā stāšanās dienai izsniegtās vakcinācijas apliecības būs derīgas visā suņa dzīves laikā un to īpašniekiem nav nepieciešams saņemt mājas (istabas) dzīvnieka pasi, **ja** vien īpašnieks ar suni neizceļo ārpus valsts.  Kaķiem un mājas (istabas) seskiem arī turpmāk tiks izsniegta vakcinācijas apliecība vai mājas (istabas) dzīvnieka pase, **ja** īpašnieks vēlēsies dzīvnieku reģistrēt Lauksaimniecības datu centra datubāzē vai ar dzīvnieku izceļot ārpus valsts.  Ievērojot minēto, noteikumos Nr. 178 jānosaka suņa, kaķa un mājas (istabas) seska ierakstu izdarīšanas kārtība mājas (istabas) dzīvnieka pasē vai vakcinācijas apliecībā par vakcināciju pret trakumsērgu. Tāpat noteikumos Nr. 178 jāprecizē, kāda informācija praktizējošajam veterinārārstam pēc vakcinācijas pret trakumsērgu vakcinācijas apliecībā jānorāda par sevi, dzīvnieka īpašnieku, dzīvnieku un vakcināciju.  Patlaban noteikumi Nr. 178 nenosaka, ka vakcinācijas pret trakumsērgu datumu un nākamās revakcinācijas datumu vajadzētu reģistrēt Lauksaimniecības datu centra datubāzē mājas (istabas) dzīvniekiem, kas reģistrēti Lauksaimniecības datu centra datubāzē saskaņā ar Ministru kabineta 2011. gada 21. jūnija noteikumiem Nr. 491 „Mājas (istabas) dzīvnieku reģistrācijas kārtība” (turpmāk – noteikumi Nr. 491). Lai Pārtikas un veterinārais dienests pilnvērtīgāk varētu uzraudzīt, kontrolēt un īstenot trakumsērgas profilakses pasākumus, noteikumos Nr. 178 jānosaka, ka praktizējošam veterinārārstam Lauksaimniecības datu centra datubāzē jāreģistrē vakcinācijas pret trakumsērgu datums un nākamās revakcinācijas datums. Lai praktizējošam veterinārārstam atvieglotu nepieciešamo datumu reģistrēšanu Lauksaimniecības datu centra datubāzē, Lauksaimniecības datu centrs izstrādās mobilo lietotni viedierīcēm ar iespēju ātri un ērti reģistrēt nepieciešamos vakcinācijas datumus. Lai Lauksaimniecības datu centrs paspētu sagatavot jauno mobilo lietotni, noteikumu projekta 1.8. apakšpunktā papildinātā 20.3punkta prasība par vakcinācijas pret trakumsērgu datumu un nākamās revakcinācijas datumu reģistrēšanu Lauksaimniecības datu centra datubāzē stāsies spēkā 2020. gada 1. februārī (skatīt noteikumu projekta 1.17. apakšpunktu). Tāpat, lai dzīvnieku īpašniekiem vai turētājiem būtu vieglāk sekot līdzi revakcinācijas datumam, Lauksaimniecības datu centrs sagatavos datorprogrammu, kas divas reizes sūtīs informāciju uz dzīvnieka īpašnieka elektronisko pastu vai mobilo tālruni par nepieciešamās vakcinācijas pret trakumsērgu tuvošanos – mēnesi un trīs dienas pirms nepieciešamās vakcinācijas.  Noteikumi Nr.178 nosaka trakumsērgas profilakses un apkarošanas kārtību, tostarp prasības saistībā par dzīvnieku vakcināciju pret trakumsērgu, tāpēc paredzēts, ka turpmāk noteikumu Nr. 491 9.5. apakšpunktā noteikto datu reģistrēšana par mājas (istabas) dzīvnieka vakcināciju pret trakumsērgu īstenojama, ievērojot noteikumu projekta 1.8. apakšpunkta 20.3punktā noteiktās prasības.  Pilnvarotajam veterinārārstam ir jāaizpilda un jāsaglabā noteikumu Nr. 178 1., 2., 3., 4. un 5. pielikumā minēti dokumenti, kā arī viens dažu dokumentu eksemplārs jāiesniedz Pārtikas un veterinārajā dienestā vai jāizsniedz dzīvnieku īpašniekam vai turētājam. Tā kā, pilnvarotajam veterinārārstam aizpildot minētos dokumentus, tiek iegūti dzīvnieku īpašnieka vai turētāja fiziskās personas dati, dokumentā norādītie fiziskās personas dati (vārds, uzvārds, personas kods, deklarētā dzīvesvietas adrese vai elektroniskā adrese, vai oficiālā elektroniskā adrese, ja personai aktivizēts oficiālās elektroniskās adreses konts) tiks apstrādāti saskaņā ar Regulā 2016/679 noteiktajām prasībām.  Šī iemesla dēļ noteikumu projektā ir noteikts datu apstrādes mērķis – identificēt dzīvnieku īpašnieku vai turētāju un sazināties ar to dzīvnieku īpašnieku vai turētāju, kam jāīsteno noteikumu Nr. 178 noteiktā trakumsērgas profilakses un apkarošanas kārtība, – un datu uzglabāšanas termiņš – pieci gadi. Tāpat noteikumu projektā ir precizēts noteikumu Nr. 178 1., 2., 3., 4. un 5. pielikumā minētais dokuments par norādāmajiem fiziskās personas datiem (vārds, uzvārds, personas kods, deklarētā dzīvesvietas adrese vai elektroniskā adrese vai oficiālā elektroniskā adrese, ja personai aktivizēts oficiālās elektroniskās adreses konts). Pārtikas un veterinārajam dienestam un pilnvarotajam veterinārārstam, lai identificētu dzīvnieku īpašnieku vai turētāju, ir nepieciešams zināt iesniedzēja vārdu, uzvārdu un personas kodu, savukārt, lai sazinātos ar dzīvnieku īpašnieku vai turētāju par trakumsērgas profilakses un apkarošanas pasākumu īstenošanu, ir nepieciešams zināt deklarēto dzīvesvietas adresi vai elektronisko adresi vai oficiālo elektronisko adresi, ja personai būs aktivizēts oficiālās elektroniskās adreses konts. Tāpat, ņemot vērā trakumsērgas bīstamību sabiedrības veselībai, ir nepieciešams uzglabāt fiziskās personas datus piecus gadus saskaņā ar Pārtikas un veterinārā dienesta dokumentu aprites kārtību trakumsērgas aizdomu vai apstiprināšanas gadījumā, kā arī lai nodrošinātu Pārtikas un veterinārā dienesta funkcijas (uzraudzības un plānošanas) saskaņā ar Ministru kabineta 2012.gada 6.novembra noteikumu Nr.748 “Dokumentu un arhīvu pārvaldības noteikumi” 40.2.apakšpunktu. Pieprasīto fiziskās personas datu apjoms un uzglabāšanas ilgums ir samērīgs un nepieciešams, lai īstenotu un sasniegtu noteikumos Nr. 178 izvirzītos mērķus. Pēc fiziskās personas datu uzglabāšanas termiņu beigām Pārtikas un veterinārais dienests un pilnvarotais veterinārārsts tos iznīcinās saskaņā ar Arhīvu likumā noteiktajām prasībām.  Lai Pārtikas un veterinārais dienests varētu sagatavot un izplatīt pilnvarotajiem veterinārārstiem jaunās dokumentu veidlapas, paredzēts, ka noteikumu Nr. 178 pielikumu jaunā redakcija stāsies spēkā pēc trīs mēnešiem no šī noteikumu projekta spēkā stāšanās dienas (skatīt noteikumu projekta 2. punktu).  2014. gada 8. decembrī Pasaules Dzīvnieku veselības organizācijas (turpmāk – *OIE*) biļetena [Nr. 2015-1 88.–90. lappusē](http://www.oie.int/fileadmin/Home/eng/Publications_%26_Documentation/docs/pdf/bulletin/Bull_2015-1-ENG.pdf) ir publicēta Latvijas deklarācija, ka valsts ir brīva no trakumsērgas un ka Latvija tiek pievienota no trakumsērgas brīvu [valstu sarakstam](http://www.oie.int/fileadmin/Home/eng/Animal_Health_in_the_World/docs/pdf/Self-declarations/Archives/OIE_Self-declarations_ENG_archives.pdf). Ņemot vērā minēto, noteikumu projektā ir noteikts termins “no trakumsērgas brīvas valsts statuss”, precizēti termini “vakcinācija pret trakumsērgu” un “aizdomas par saslimšanu ar trakumsērgu”, kā arī noteiktas papildu prasības trakumsērgas profilaksei un apkarošanai, kuras jāievēro, lai Latvija saglabātu *OIE* piešķirto no trakumsērgas brīvas valsts statusu. Jaunās prasības paredz uzsākt ārkārtas savvaļas dzīvnieku perorālo vakcināciju pret trakumsērgu, ja Pārtikas un veterinārais dienests saņems informāciju par laboratoriski apstiprinātu trakumsērgas diagnozi savvaļas dzīvniekam.  Papildus noteikumu projektā ir skaidrāk norādīta:  1) praktizējošā veterinārārsta rīcība gadījumā, ja tiks saņemta informācija par aizdomām par dzīvnieka inficēšanos vai saslimšanu ar trakumsērgu;  2) darba samaksa pilnvarotajam veterinārārstam par dzīvnieka līķa daļēju sekciju, patoloģiskā materiāla parauga ņemšanu un nosūtīšanu zinātniskajam institūtam. Pilnvarotā veterinārārsta darbību izmaksas (arī darba samaksu) sedz no Zemkopības ministrijas kārtējā gada budžetā piešķirtā finansējuma;  3) esošā savvaļas dzīvnieku perorālo vakcinācija pret trakumsērgu, nosakot, ka, kopš Latvija ieguvusi no trakumsērgas brīvas valsts statusu, Pārtikas un veterinārais dienests organizē savvaļas dzīvnieku perorālo vakcināciju pret trakumsērgu ne retāk kā vienu reizi gadā valsts pierobežā ar valstīm, kas nav Eiropas Savienības dalībvalstis, vakcināciju nodrošinot par Zemkopības ministrijas pieejamajiem resursiem. Noteikumu projektā precizētas tiesību normas, kas nosaka prasības Slimību profilakses un kontroles centram par kontaktpersonas noteikšanu, kā arī noteikumu projektā noteikta tiesību norma, kas attiecas uz ārstniecības personu par primārās medicīniskās pārbaudes nodrošināšanu cilvēkiem.  Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Lauksaimniecības datu centrs un Slimību profilakses un kontroles centrs |
| 4. | Cita informācija | Trakumsērga ir ļoti bīstama akūta infekcijas slimība, zoonoze, ar kuru slimo gan dzīvnieki, gan cilvēki. Slimība nav ārstējama un beidzas letāli gan cilvēkiem, gan dzīvniekiem. Latvijā šī slimība ir obligāti reģistrējama. Kopš 2012. gada Latvijā dzīvniekiem nav konstatēti trakumsērgas gadījumi, jo mājas (istabas) dzīvnieki un savvaļas dzīvnieki (lapsas un jenotsuņi) tiek vakcinēti pret trakumsērgu.  Aizpildāmo pases paraugi suņu, kaķu vai mājas sesku nekomerciālai pārvietošanai un papildu prasības noteiktas Īstenošanas regulā Nr. 577/2013. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupas aptuveno lielumu vai īpatsvaru nav iespējams noteikt, jo nevar paredzēt, cik personu izpildīs attiecīgajos normatīvajos aktos noteiktās prasības.  Noteikumu projekta tiesiskais regulējums attiecas uz:  1) mājas (istabas) dzīvnieku īpašniekiem vai turētājiem. 2018. gada 1. janvārī Lauksaimniecības datu centrā reģistrēti:  a) 112 242 suņi, no kuriem 79 743 ir dati par vakcināciju pret trakumsērgu (kopējais suņu īpašnieku skaits nav zināms, kamēr nav reģistrēti visi suņi);  b) 3260 kaķu, no kuriem 2080 ir dati par vakcināciju pret trakumsērgu;  c) 100 sesku, no kuriem 80 ir dati par vakcināciju pret trakumsērgu;  2) veterinārmedicīnas pakalpojuma sniedzējiem (praktizējošiem un pilnvarotajiem veterinārārstiem). Patlaban Pārtikas un veterinārajā dienestā reģistrēti 876 veterinārmedicīnas pakalpojuma sniedzēji (<https://registri.pvd.gov.lv/cr/0ef6ae2b>);  3) Pārtikas un veterinārā dienesta inspektoriem, tiem īstenojot trakumsērgas profilakses un apkarošanas pasākumus;  4) Lauksaimniecības datu centru, tam papildinot iespēju savā datubāzē reģistrēt mājas (istabas) dzīvnieka nākamo datumu revakcinācijai pret trakumsērgu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums papildina noteikumos Nr. 178 noteiktos praktizējošo veterinārārstu pienākumus un veicamās darbības, jo viņiem trīs mēnešu laikā pēc noteikumu projekta spēkā stāšanās dienas būs jāreģistrē dati par vakcināciju pret trakumsērgu par mājas (istabas) dzīvnieku, kas reģistrēts Lauksaimniecības datu centra datubāzē, saskaņā ar noteikumiem Nr. 491.  Noteikumu projekts samazinās administratīvo slogu suņu īpašniekiem vai turētajiem, jo suņiem tiks izsniegts tikai viens veselības dokuments – mājas (istabas) dzīvnieka pase, tāpēc attiecīgos gadījumos nebūs jāmaina suņa dokumenti un dzīvnieks vēlreiz jāvakcinē pret trakumsērgu.  Tā kā noteikumu projekts paredz Lauksaimniecības datu centra datubāzē reģistrēt mājas (istabas) dzīvnieka pret trakumsērgu vakcinācijas datumu un nākamās revakcinācijas datumu, tiks samazināts slogs mājas (istabas) dzīvnieku īpašniekiem vai turētājiem, jo būs iespēja vieglāk sekot līdzi datumam, kad nepieciešama nākamā vakcinācija pret trakumsērgu, gan pašvaldībām un Pārtikas un veterinārajam dienestam, lai uzraudzītu, kontrolētu un īstenotu trakumsērgas profilakses pasākumus. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu mērķgrupai, ko veido fiziskas personas (mājas (istabas) dzīvnieku īpašnieki vai turētāji), nepārsniedz gada laikā 200 *euro* bet mērķgrupai, ko veido juridiskas personas (Pārtikas un veterinārais dienests un Lauksaimniecības datu centrs), – 2000 *euro*.  Aprēķins un monetārais novērtējums par jaunajām administratīvajām prasībām: pieņemot, ka praktizējošie veterinārārsti reģistrēs Lauksaimniecības datu centra datubāzē vakcinācijas datumu un nākamās vakcinācijas datumu pret trakumsērgu par mājas (istabas) dzīvnieku vairāk nekā 400 reižu gadā, kā arī ievērojot to, ka, pēc www.csb.gov.lv datiem, vidējā bruto alga privātajā sektorā 2018. gada trešajā ceturksnī bija 992 *euro* mēnesī un vienā reizē rezultātu ievadīšana Lauksaimniecības datu centra datubāzē varētu aizņemt 30 minūtes, privātā sektorā administratīvās izmaksas ir šādas:  5,91 *euro* x 0,5 h x 1 x 400 x 0,0 *euro* = 1182 *euro*.  Kopā administratīvās izmaksas ir šādas: 1182 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | |
| Rādītāji | **2019. gads** | | | Turpmākie trīs gadi (*euro*) | | | | | | | |
| **2020.** | | | **2021.** | | | **2022.** | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam | |
| 1 | 2 | 3 | 4 | | 5 | 6 | | 7 | 8 | |
| 1. Budžeta ieņēmumi | **710 750** | **0** | **999 000** | | **0** | **999 000** | | **0** | **0** | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 710 750 | 0 | 999 000 | | 0 | 999 000 | | 0 | 0 | |
| 1.2. valsts speciālais budžets | 0 | 0 | 0 | | 0 | 0 | | 0 | 0 | |
| 1.3. pašvaldību budžets | 0 | 0 | 0 | | 0 | 0 | | 0 | 0 | |
| 2. Budžeta izdevumi | **1 233 376** | **0** | **1 483 376** | | **0** | **1 483 376** | | **0** | **0** | |
| 2.1. valsts pamatbudžets | 1 233 376 | 0 | 1 483 376 | | 0 | 1 483 376 | | 0 | 0 | |
| 2.2. valsts speciālais budžets | 0 | 0 | 0 | | 0 | 0 | | 0 | 0 | |
| 2.3. pašvaldību budžets | 0 | 0 | 0 | | 0 | 0 | | 0 | 0 | |
| 3. Finansiālā ietekme | **-522 626** | **0** | **-484 376** | | **0** | **-484 376** | | **0** | **0** | |
| 3.1. valsts pamatbudžets | - 522 626 | 0 | -484 376 | | 0 | - 484 376 | | 0 | 0 | |
| 3.2. speciālais budžets | 0 | 0 | 0 | | 0 | 0 | | 0 | 0 | |
| 3.3. pašvaldību budžets | 0 | 0 | 0 | | 0 | 0 | | 0 | 0 | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | X | | 0 | X | | 0 | 0 | |
| 5. Precizēta finansiālā ietekme | X | X | X | | 0 | X | | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai Pārtikas un veterinārais dienests pilnvērtīgāk varētu uzraudzīt, kontrolēt un īstenot trakumsērgas profilakses pasākumus, noteikumos Nr. 178 jāparedz, ka praktizējošajam veterinārārstam Lauksaimniecības datu centra datubāzē jāreģistrē vakcinācijas pret trakumsērgu datums un nākamās revakcinācijas datums. Savukārt, lai praktizējošajam veterinārārstam atvieglotu nepieciešamo datumu reģistrēšanu Lauksaimniecības datu centra datubāzē, Lauksaimniecības datu centram līdz 2020. gada 1. februārim jāizstrādā viedierīcēm paredzēta mobilā lietotne, kas nodrošinātu:  1) lietotāja autentifikāciju un autorizāciju;  2) mikroshēmas numura ievadīšanu datubāzē, ar speciālu iekārtu nolasot numuru vai numura svītrkodu vai dodot iespēju numuru ievadīt manuāli;  3) mājas (istabas) dzīvnieka pamatinformācijas atlasi no Lauksaimniecības datu centra datubāzes pēc ievadītā mikroshēmas numura;  4) iespēju reģistrēt notikumus ar dzīvnieku, tostarp vakcināciju pret trakumsērgu, vakcinācijas datumu un nākamās revakcinācijas datumu.  Lai nodrošinātu mobilās lietotnes izstrādi un ieviešanu ir nepieciešams finansējums 12 100 *euro* apmērā. | | | | | | | | | | |
| 6.1. detalizēts ieņēmumu aprēķins |  | | | | | | | | | | |
| 6.2. detalizēts izdevumu aprēķins | Detalizēts izdevumu aprēķins:  kopējais darba apjoms ir 200 darba stundas, un informācijas tehnoloģijas speciālista (projektu vadītāja, programmētāja, sistēmanalītiķa) vienas darba stundas izmaksa bez PVN ir 50 *euro*.  200 stundas x 50 *euro* = 10 000 *euro* + 2 100 *euro* (PVN 21%) = 12 100 *euro.* | | | | | | | | | | |
| 7. Amata vietu skaita izmaiņas | Projekts šo jomu neskar. | | | | | | | | | | |
| 8. Cita informācija | Zemkopības ministrija ir pārskatījusi savus izdevumus un nepieciešamo finansējumu 12 100 *euro* apmērā nodrošinās no pieejamajiem resursiem. Papildu finanšu līdzekļi no valsts budžeta netiks prasīti. 2016. gadā tika piešķirts papildu finansējums dzīvnieku līķu un dzīvnieku izcelsmes blakusproduktu sadedzināšanas iekārtas “*Hurikan*” tehniskai uzturēšanai. Piešķirtais finansējums 2018. gadā netika izmantots pilnā apmērā. 2019. gadā no “*Hurikan*” tehniskajai uzturēšanai piešķirtā finansējuma plānots novirzīt 12 100 *euro* mobilās lietotnes izstrādei, tā īstenojot labas pārvaldības praksi valsts iestādē.  Zemkopības ministrija nodrošinās apropriācijas pārdali starp resora apakšprogrammām, pārdalot finansējumu no apakšprogrammas 20.01.00 “Pārtikas drošības un veterinārmedicīnas valsts uzraudzība un kontrole” uz apakšprogrammu 21.02.00 “Sabiedriskā finansējuma administrēšana un valsts uzraudzība lauksaimniecībā”.  Budžeta ieņēmumu un izdevumu sadaļā norādītais plānotais finansējums trakumsērgas uzraudzības programmas īstenošanai ir ieplānots valsts budžeta Zemkopības ministrijas apakšprogrammā 70.06.00 „Izdevumi citu Eiropas Savienības politiku instrumentu projektu un pasākumu īstenošanai”. | | | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. Saistības pret Eiropas Savienību | Noteikumu projektā iekļautas tiesību normas, kas izriet no **Eiropas Parlamenta un Padomes 2013.  gada 12. jūnija Regulas (ES)** Nr. [576/2013](http://eur-lex.europa.eu/eli/reg/2013/576?locale=LV) **par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu (turpmāk – Regula** Nr. 576/2013). | | | | |
| 2. Citas starptautiskās saistības | Projekts šo jomu neskar. | | | | |
| 3. Cita informācija | Nav. | | | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Regula Nr. [576/2013](http://eur-lex.europa.eu/eli/reg/2013/576?locale=LV) | | | |
| A | B | | | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šī tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi)- kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. [576/2013](http://eur-lex.europa.eu/eli/reg/2013/576?locale=LV) 6. panta “d” apakšpunkts | 1.17. apakšpunkts (noteikumu Nr. 178 67. punkts) | | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | |
| Cita informācija | | | Nav. | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām,**  **2. tabula** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts 2019. gada 24. janvārī elektroniski nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima” un „Latvijas Veterinārārstu biedrība”. Sagatavošanas posmā noteikumu projekts apspriests ar biedrību „Latvijas Veterinārārstu biedrība” sanāksmē 2018. gada 5. septembrī un elektroniskajā saskaņošanā – 2018. gada 17. augustā, 20. septembrī, 19. novembrī un 17. decembrī.  Noteikumu projekts ievietots Zemkopības ministrijas tīmekļvietnē www.zm.gov.lv sabiedriskajai apspriešanai no 2019. gada 24. līdz 30. janvārim. |
| 3. | Sabiedrības līdzdalības rezultāti | Biedrība “Zemnieku saeima” 2019. gada 25. janvārī un „Lauksaimnieku organizāciju sadarbības padome” 2019. gada 7. februārī saskaņoja noteikumu projektu bez iebildumiem.  Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projektu pēc tā pieņemšanas īstenos Pārtikas un veterinārais dienests, Lauksaimniecības datu centrs un Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Tauriņa 67027064

[sigita.taurina@zm.gov.lv](mailto:sigita.taurina@zm.gov.lv)